polyglot-tagger/wikipedia-language-snippets-filtered huggingface dataset:
འཇར་མན་རྒྱལ་ཁབ་ཏུ།ལོ་ན་6ཅན་གྱི་བྱིས་པས་ཕ་མར་དཀར་ཡོལ་བཀྲུ་རོགས་་དང་ཐང་ཕྱགས་རོགས།དངོས་པོ་ཉོ་རོགས་བྱེད་དགོས།ལོ་ན་1014ཅན་གྱི་བྱིས་པས་ལྡུམ་རའི་རྩྭ་ཡག་ལས་ཀྱིས་འབྲེག་པ་སོགས་ཀྱི་ངལ་རྩོལ་བྱེད་དགོས།ཨ་རི་རྒྱལ་ཁབ་ཏུ།ལོ་ན་གཅིག་ལྷག་ཅན་གྱི་བྱིས་པས་རང་སྒེར་གྱིས་ཟ་མ་ཟ་དགོས།ཕ་མས་བྱིས་པ་རྐུབ་སྟེགས་སུ་བསྡམས་རྗེས།ཟ་མ་མདུན་ཅོག་ལ་འཇོག་པ་དང་།བྱིས་པ་རང་ཉིད་ཀྱིས་གྲི་ཆུང་བཟུང་ནས་ཟ་དགོས།ཕ་མས་དཀར་ཡོལ་བཟུང་ནས་བྱིས་པའི་རྗེས་སུ་རྒྱུགས་འདེད་དང་ཁ་ནང་དུ་ལྡུད་པའི་རྣམ་པ་དེ་འདྲ་མཐོང་དཀོན་པ་ཡིན་ནོ།།
དེང་སང་ཁྱིམ་བདག་གིས་བྱིས་པར་འཚོ་བ་དང་སློབ་སྦྱོང་གི་ཆ་རྐྱེན་གྱ་ནོམ་པ་རེ་མཁོ་འདོན་བྱེད།དེས་སློབ་གསོའི་འགལ་རྐྱེན་ཆེན་པོ་ཞིག་བསྐྱེད་ཡོད་ལ།དེ་ནི་ཚད་ལས་འདས་པའི་སྲུང་སྐྱོབ་བྱས་པ་དེ་རེད།དོན་དངོས་ལ་གཞིགས་ན།ཤེས་རབ་ཀྱི་གཞི་རྒྱུ་མ་ཡིན་པའི་སེམས་ཁམས་སྤུས་ཚད་དང་ཡ་རབས་ཀྱི་མི་གཤིས་ནི་མིག་སྔའི་ངེད་ཅག་གི་སློབ་གསོའི་གནད་དོན་ཚབས་ཆེ་ཤོས་དེ་ཡིན་པ་རེད་དོ།།
ཕ་ཚབ་དེས་བུ་ཆུང་སོ་པ་ཀ་ཁྲིད་དེ་གཡས་གཡོན་ཀུན་ཏུ་དྲི་ངན་འཐིབ་ཅིང་། མི་རོས་གང་སར་ཁེངས་པའི་དུར་ཁྲོད་ཅིག་ཏུ་བཞག་སྟེ་མི་རོ་ཞིག་ལ་བཏགས་ནས་ཕྱིར་ལོག་པ་ན། བུ་ཆུང་སོ་པ་ཀ་འཇིགས་ཤིང་སྐྲག་སྟེ་ངུ་བཞིན་དུ། པ་ལགས། ཐུགས་རྗེས་གཟིགས། ཁྱོད་ཀྱིས་ང་དྲི་ངན་གྱིས་ཁེངས་པའི་མི་རོ་འདི་ལ་བཏགས་ནས་གཅིག་པུར་མ་གཡུག་རོགས། ང་ནི་ཧ་ཅང་གི་འཇིགས་ཤིང་སྐྲག ཐུགས་རྗེས་གཟིགས། ཞེས་བུ་ཆུང་སོ་པ་ཀས་ཞུ་བ་འཐེན་བཞིན་སྐད་ཤུགས་ཡོད་ཚད་ཀྱིས་ངུས་ན་ཡང་། ཕ་ཚབ་དེ་ལ་ནི་ཡ་ང་སྙིང་རྗེ་དང་ཕངས་སེམས་སྤུ་ཙམ་ཡང་མེད་པར་སོ་པ་ཀ་དུར་ཁྲོད་དེར་གཡུགས་ནས་ཕྱིན།
དགོང་མོ་ཞིག་ལ། ཕ་ཚབ་དེས་བུ་ཆུང་སོ་པ་ཀ་ལ། གཅེས་ཕྲུག འདིར་ཤོག་དང་། ངེད་གཉིས་འཆམ་འཆམ་ལ་འགྲོ། ཞེས་བཤད་པ་ན། སོ་པ་ཀ་ནི་རང་གི་ཕ་ཚབ་ཀྱིས་དེ་ལྟ་བུའི་གཅེས་སྐད་ཀྱི་སྒོ་ནས་སྐད་བཏང་བ་ལ་ཧང་སང་བར་གྱུར་ཏེ་བསམ་པར། ངའི་ཕ་ཚབ་ཀྱིས་དུས་ནམ་ཡང་ང་ལ་དེ་འདྲའི་གཅེས་སྐད་ཀྱི་སྒོ་ནས་འབོད་མ་མྱོང་། འོན་ཀྱང་ད་ལྟ་ཁོང་གིས་ཧ་ཅང་ཡག་མདོག་ཁ་པོ་བྱེད་ཀྱི་འདུག གཅིག་བྱས་ན་ངའི་ཨ་མས་ང་ལ་འཆམ་པོ་བྱེད་རོགས་གྱིས་ཞེས་ཕ་ཚབ་ལ་བཤད་པ་ཡིན་རྒྱུ་རེད་སྙམ་ནས། བུ་ཆུང་སོ་པ་ཀ་ཕ་ཚབ་དང་ལྷན་དུ་འཆམ་འཆམ་ལ་ཕྱིན།
དེ་ནས་ས་རུབ་སྟེ་མུན་པ་ཡང་ཇེ་ནག་ནས་ཇེ་ནག་ཏུ་ཕྱིན་པ་ན། བུ་ཆུང་སོ་པ་ཀ་ནི་སྔར་བས་ཀྱང་འཇིགས་ཤིང་སྐྲག་པར་གྱུར། གང་ལྟར་དུར་ཁྲོད་དེར་མི་གཅིག་ཀྱང་མེད་པས་ཁོ་རང་སྐྲག་ཐག་ཆོད་དེ་ལུས་ཀྱི་སྤུ་གཟེངས་ཤིང་། གཟུགས་པོའི་ཐོག་ནས་རྔུལ་ནག་གི་ཆུ་རྒྱུན་བཞུར་ཏེ་ལུས་པོ་ཡོངས་རྫོགས་རློན་རྐྱང་དུ་ཆགས། ད་དུང་ཁོས་ཁྱི་སྤྱང་དང་། སྟག་དང་། གཟིགས་དང་། དེ་མིན་གྱི་འཇིགས་སུ་རུང་བའི་གཅན་གཟན་རྣམས་ཀྱིས་ངར་སྐད་སྒྲོག་པ་ཐོས་པས་དེ་ལས་ཀྱང་སྐད་ཤུགས་ཆེན་པོས་ངུས།
ཕ་ཚབ་དེས་དུས་རྒྱུན་དུ་ཉེས་པ་མེད་ཅིང་གཅེས་པར་འོས་པའི་བུ་ཆུང་སོ་པ་ཀ་ལ་ཚིག་རྩུབ་མོས་ངར་སྐད་སྒྲོག་ཅིང་། ཉེས་རྡུང་དང་གཤེ་གཤེ་སོགས་མནར་གཅོད་ཚད་མེད་གཏོང་གི་ཡོད། མ་ཟད་ཕ་ཚབ་དེའི་སེམས་ལ་དུས་རྒྱུན་དུ། བྱིས་པ་འདི་ནི་ཅི་འདྲའི་ཕན་མི་ཐོགས་ཤིང་སུན་སྣང་སྟེར་མཁན་ཞིག་རེད། འོན་ཀྱང་ཁོང་གི་ཨ་མ་བྱིས་པ་འདི་ལ་ཧ་ཅང་གི་བྱམས་པོ་དང་བརྩེ་བ་ཡོད་སྟབས། ངས་ཁོང་ལ་ཅི་ཡང་བྱེད་ཐུབ་ཀྱི་མི་འདུག དེས་ན་ངས་ཁོང་ལ་བྱ་ངན་ཅི་ཞིག་བྱས་ན་དགའ་སྙམ་བཞིན་ཡོད།
སྔ་མོའི་དུས་ཤིག་ལ། ཆེས་དབུལ་ཞིང་ཕོངས་པའི་ཁྱིམ་ཚང་ཞིག་ཏུ་སོ་པ་ཀ ཞེས་པའི་བྱིས་པ་ཞིག་ཡོད། ཁོང་ལོ་བདུན་ལ་སོན་མ་ཐག་རང་གི་ཕ་ཚེ་ལས་འདས་སྟབས། ཨ་མས་སེམས་གནག་ཅིང་སྤྱོད་པ་རྩུབ་པའི་མི་སྡུག་ཅག་ཅིག་དང་ལྷན་ཡང་བསྐྱར་གཉེན་སྒྲིག་བྱས།
བོད་ཀྱི་གསོ་རིག་ལས་གཡུ་སྨན་རྫས་ཡིན་ལུགས་ནི།གསོ་རིག་སྨན་གྱི་རོ་ནུས་ངོས་འཛིན་གསལ་སྟོན་ཕྱོགས་བསྒྲིགས་རིན་ཆེན་སྒྲོན་མེའི་ནང་གི་རིན་པོ་ཆེའི་རོ་ནུས་ཞུ་རྗེས་ཞེས་པར།གཡུ་ རོ་ནི་བསྐ་ཞུ་རྗེས་བསིལ་བར་བྱེད།མཆིན་ཚད་དུག་ཚད་མཆིན་རྒྱས་ནད་རྣམས་སེལ། །ཞེས་བཀོད་འདུགད་དུང་མནྚ་གྱི་རྫས་སུ་ཕུལ་པའི་ཕན་ཡོན་ལ་བསོད་ནམས་ཀྱི་ཚོགས་རྒྱ་ཆེན་པོ་གསོག་པར་གསུང་ལ།གདུ་བུ་དང་མཛུབ་དཀྲིས་སོགས་རྒྱན་ཆའི་རྣམ་པ་ལུས་ལ་བཅངས་ན་གཟུགས་གཞི་བདེ་ཐང་སོགས་ལ་ཕན་པའི་དགེ་མཚན་དག་ཁྲོམ་གྱི་ཚོང་བ་ཡན་ཆད་ཀྱི་ཁ་ན་རླུང་བཞིན་གྲགས་པ་ལྟར་རེད།
སྟེ་ཏེ་དེ་ལ་ནས་རྣམས་ནི་ལྷག་བཅས་ལ་འཇུག་སྟེ། མིག་ཚིག་གང་མཐར་སྦྱར་ཡང་ཚིག་དོན་སྔ་མ་མ་རྫོགས་པར་སླར་ཡང་ཚིག་ལྷག་མ་ཡོད་པར་སྟོན་པ་ལ་འཇུག་པ། དེ་དག་མིང་མཐའ་གང་ལ་སྦྱོར་བ་ནི།
ཞེས་པ་ལྟར། རྗེས་འཇུག་ད་མཐར་དེ་དང་། ན་ར་ལ་ས་ད་དྲག་ཅན་རྣམས་ཀྱི་མཐར་ཏེ་རྐྱང་དང་། ག་ང་བ་མ་འ་རྣམས་དང་། མཐའ་རྟེན་མེད་པ་དག་གི་རྗེས་སུ་སྟེ་ཐོབ་ལ། ལ་དང་ནས་གཉིས་རྗེས་འཇུག་ལ་མི་ལྟོས་པའི་ཕྲད་རང་དབང་ཅན་ཡིན་ནོ། དཔེར་ན། གཞག་སྟེ། བྱུང་སྟེ། ལམ་སྟེ། དགའ་སྟེ། བྱ་སྟེ། མདུན་དུ་སྟེ། ཡིན་ཏེ། འགྱུར་ཏེ། གསལ་ཏེ། བསྟེནད་ཏེ། གྱུརད་ཏེ། བསལ་ཏེ། བྱས་ཏེ། བསྒྲུབས་ཏེ། ཡོད་དེ། བཤད་དེ། བྱས་ལ། ཡིན་ལ། བྱས་ནས། བརྗོད་ནས་སོགས་སོ།
ལྷག་བཅས་ཀྱི་གོང་གི་དུས་ཀྱི་དབྱེ་བ་ཡོད་པའི་ཚིག་རྣམས་ལ་འདས་པ་ཁོ་ན་འོངས་ཏེ། དཔེར་ན། གད་བདར་བྱས་ནས་གདན་འདིང་། ལྷ་བུའོ།
དེ་ཡང་ལྷག་བཅས་ལ། མཚམས་སྦྱོར་བའི་ལྷག་བཅས་དང་། དམ་བཅའ་བའི་ལྷག་བཅས་དང་། གཞན་འདྲེན་པའི་ལྷག་བཅས་དང་། གསུམ་ཡོད།
དང་པོ་ནི་ཚིག་སྔ་ཕྱི་མཚམས་སྦྱོར་བྱེད་དང་། ལྷག་བཅས་གཉིས་ཀ་ཡིན་སྟབས། མཚམས་སྦྱོར་བའི་ལྷག་བཅས་ཟེར། དེ་ལ་རིམ་ཅན་དུ་མཚམས་སྦྱོར་བ་དང་། ཅིག་ཅར་དུ་མཚམས་སྦྱོར་བ་གཉིས་ལས།
དང་བོ་ནི་དཔེར་ན། ལག་པ་བརྐྱངས་ཏེ་བཟུང། ཕྱག་འཚལ་ཏེ་བཤད། མདའ་འཕངས་ཏེ་ཕོག། ལག་པ་བརྙལ་ལ་ཟས་ཟ། ལག་པ་བརྐྱངས་ནས་བཟུང་། ཕྱག་འཚལ་ནས་བཤད། མདའ་འཕངས་ནས་ཕོག། ལྟ་བུ།
གཉིས་པ་ནི། དཔེར་ན། གཤོག་པ་བརྐྱངས་ཏེ་འཕུར། འུར་སྒྲ་དང་བཅས་ཏེ་སོང་། མིག་བགྲད་དེ་བལྟས། ལྟ་བུ། མདའ་འཕངས་ཏེ་ཕོག་ལྟ་བུ། མདའ་འཕངས་བའི་རྗེས་སུ་ཕོག་དགོས་སྟབས་འཕངས་པ་ཕོག་པ་རིམ་ཅན་ཡིན་པས་ཏེ་སྒྲ་དེ་ལ་རིམ་ཅན་དུ་མཚམས་སྦྱོར་བའི་ལྷག་བཅས་ཟེར་ལ། གཤོག་པ་བརྐྱངས་ཏེ་འཕུར་ལྟ་བུ་གཤོག་པ་བརྐྱངས་པ་དང་འཕུར་བ་དུས་མཉམ་ཡིན་སྟབས་ཏེ་སྒྲ་དེ་ཅིག་ཆར་དུ་མཚམས་སྦྱོར་བའི་ལྷག་བཅས་ཡིན་ཟེར་རོ།
ད་ལྟ་ཉམས་གསོ་གནང་བའི་རྒྱལ་བ་རིགས་ལྔའི་ལྷ་ཁང་ནང་སྔོན་གྱི་རྡོ་སྐུར་ཉམས་གསོ་ཞུས་པ་རྣམས། གསར་བཞེངས་སྒྲོལ་མ་གསུང་འབྱོན་དང་ཉེ་སྲས་བརྒྱད། རྩེ་ཚོགས་པའི་མུ་ཏིག་གི་ཞལ་ཐང་། ཡར་ཀླུང་ཤེལ་བྲག་གི་གུ་རུ། རྒྱ་བཟའི་ཕྱག་བཟོ་ཐུབ་དབང་འཐག་གྲུམ་མ། མཁའ་འགྲོ་འབུམ་གྱི་དབུ་སྐྲས་བཞེངས་པའི་སྤྱན་རས་གཟིགས་སེམས་ཉིད་ངལ་གསོའི་སྐུ་ཐང་སོགས་མཇལ་རྒྱུ་ཡོད།
དིར་ྋསྤྱི་ནོར་ྋགོང་ས་ྋསྐྱབས་མགོན་ཆེན་པོ་མཆོག་གི་སྤྱི་ལོ་ ༢༠༠༡ བར་གྱི་གལ་ཆེའི་མཛད་རྣམ་བྱུང་རིམ་དུས་ཚིགས་རེའུ་མིག་ཏུ་བཀོད་ཡོད། རྒྱས་པར་སྐུ་ཕྲེང་རིམ་བྱོན་གྱི་མཛད་རྣམ་དང་རང་རྣམ་བཅས་ལ་གཟིགས་པར་འཚལ།
ྋསྤྱི་ནོར་ྋགོང་ས་ྋསྐྱབས་མགོན་ཆེན་པོ་མཆོག་གི་གལ་ཆེའི་མཛད་རྣམ་བྱུང་རིམ་དུས་ཚིགས་རེའུ་མིག་ཏུ་བཀོད་པ།
བོད་ཆུ་བྱ་ལོའི་ཟླ་ ༡༠ ཚེས་ ༣༠ ཉིན་ྋརྒྱལ་མཆོག་སྐུ་ཕྲེང་བཅུ་གསུམ་པ་ཆེན་པོ་མཆོག་དགུང་གྲངས་ ༥༨ སྟེང་རྒྱལ་ས་ལྷ་སར་དགོངས་པ་གཞན་དོན་དུ་གཤེགས།
བོད་ཤིང་ཕག་ལོའི་བོད་ཟླ་ ༥ ཚེས་ ༥ ཉིན་ྋགོང་ས་ྋསྐྱབས་མགོན་སྐུ་ཕྲེང་བཅུ་བཞི་པ་ཆེན་པོ་བསྟན་འཛིན་རྒྱ་མཚོ་མཆོག་ བོད་བྱང་ཤར་ཁུལ་མདོ་སྨད་སྟག་འཚེར་དུ་སྐུ་འཁྲུངས།
མདོ་སྨད་སྟག་འཚེར་ནས་ཟླ་བ་གསུམ་གྱི་འགྱངས་ཁྱད་ཡོད་པའི་བོད་ཀྱི་རྒྱལ་ས་ལྷ་སར་ཕེབས་ཐོན་མཛད།
འབུམ་ཆེན་གྲོང་སྡེའི་ཉེ་འཁྲིས་དགའ་བཞི་ན་ཁར་ས་བྱི་ལོའི་ཟླ་ ༨ ཚེས་ ༡༠ ཉིན་ྋགོང་ས་ཏཱ་ལའི་བླ་མའི་ཡང་སྲིད་རིན་པོ་ཆེར་གཞུང་འབྲེལ་ངོས་འཛིན་གནང༌།
བོད་ས་བྱི་ལོའི་ཟླ་ ༨ ཚེས་ ༢༥ ཉིན་མདོ་ཁམས་སྨད་ནས་ཟླ་བ་གསུམ་རིང་ཕེབས་རྗེས་བོད་ཀྱི་རྒྱལ་ས་ལྷ་སར་ྋཞབས་སོར་འཁོད།
བོད་ལྕགས་འབྲུག་ལོའི་ཟླ་ ༡ ཚེས་ ༡༤ ཉིན་རྩེ་ཕོ་བྲང་པོ་ཏ་ལར་གཞུང་སྲོལ་ཐོག་གསེར་ཁྲི་མངའ་གསོལ་གྱི་མཛད་སྒོ་བསྐྱངས།
བོད་ཟླ་ ༡ ཚེས་ ༡༠ ཉིན་སྲིད་སྐྱོང་ཡོངས་འཛིན་སྟག་བྲག་རིན་པོ་ཆེའི་དྲུང་ནས་དགེ་ཚུལ་གྱི་བསླབ་སྡོམ་བཞེས།
རྒྱ་ཕྱོགས་ནས་སྐུ་སྲོག་ལ་ཉེན་འགན་འབྱུང་ཉེའི་རྐྱེན་གྱིས་ལྷ་ས་ནས་གྲོ་མོར་ཉེན་གཡོལ་དུ་ཕེབས།
རྒྱ་ནག་པེ་ཅིན་དུ་བཙན་ཤེད་སྡིགས་སྐུལ་འོག་བོད་ཀྱི་སྐུ་ཚབ་ཚོར་གྲོས་མཐུན་དོན་ཚན་བཅུ་བདུན་ལ་མིང་རྟགས་བརྒྱབ་ཏུ་བཅུག
རྒྱ་གཞུང་གིས་བོད་ཀྱི་ཞི་དྲག་ལས་དོན་ཆེད་གསར་དུ་བསྐོ་གཞག་བྱས་པའི་སྤྱི་ཁྱབ་འགན་ འཛིན་དམག་དཔོན་ཀྲང་ཅིང་ཡུས་གཙོས་རྒྱ་མིའི་སྐུ་ཚབ་ཁག་གཅིག་ནས་གྲོ་མོར་ྋགོང་ ས་མཆོག་དང་མཇལ་འཕྲད་ཞུས།
བོད་ལྕགས་བྱི་ལོའི་ཟླ་ ༦ ཚེས་ ༡༣ ཉིན་གྲོ་མོ་ནས་ཕེབས་རྗེས་ལྷ་སར་ྋཞབས་སོར་འཁོད།
བོད་ཤིང་རྟ་ལོའི་ཟླ་ ༡ ཚེས་ ༡༥ ཉིན་ཡོངས་འཛིན་ཆེ་བ་ྋསྐྱབས་རྗེ་ཤར་ཆོས་གླིང་རིན་པོ་ཆེའི་དྲུང་ནས་བསྙེན་རྫོགས་ཀྱི་བསླབ་སྡོམ་བཞེས།
ལྷ་སའི་ནོར་གླིང་བསྐལ་བཟང་ཕོ་བྲང་དུ་ྋདཔལ་དུས་ཀྱི་འཁོར་ལོའི་དབང་ཆེན་ཐེངས་དང་པོ་སྩལ།
རྒྱ་ནག་ཏུ་ཞི་བའི་གྲོས་མོལ་སླད་ཆིབས་བསྒྱུར་བསྐྱངས་པ་དང༌། དེར་རྒྱ་ནག་གི་གཙོ་འཛིན་མའོ་ཙེ་ཏུང་དང་གཞན་ཡང་རྒྱ་ནག་གི་འགོ་ཁྲིད་ཀྲོའུ་ཨན་ ལའི་དང༌། ཀྲུ་ཏའི། ཏེང་ཞའོ་ཕིང་བཅས་དང་མཇལ་མོལ་གནང༌།
བོད་ས་ཕག་ལོའི་ཟླ་ ༡ ཚེས་ ༡༣ ཉིནལྷ་ལྡན་སྨོན་ལམ་ཆེན་མོར་སྐྱེས་ཆེན་མཁས་དབང་སྟོང་ཕྲག་མང་པོ་འཛོམས་པའི་ དབུས་སུ་གྲྭ་སྐོར་ལྷ་རམས་མཚན་བཞེས་ཀྱི་དམ་བཅའ་མཛད།
རྒྱ་ནག་གུང་ཕྲན་དམག་གི་ངན་བྱུས་འོག་ྋགོང་ས་མཆོག་རྒྱ་མིའི་དམག་སྒར་དུ་གཟིགས་མོར་ གདན་ཞུ་བྱས་པར་ཕེབས་བཤོལ་སླད་ལྷ་སའི་རྒྱ་ཆེ་སེར་སྐྱ་མི་མང་རྣམས་མི་བཟོད་པས་ ྋགོང་ས་མཆོག་གི་སྐུ་ཕྱྭར་བདོ་བའི་བྱ་ངན་ལ་གདོང་ལེན་བྱེད་ཆེད་མི་མང་སེར་སྐྱ་ སྟོང་ཕྲག་མང་པོ་ནོར་གླིང་ཕོ་བྲང་གི་ཉེན་སྲུང་བྱས་པ་དང༌། ལྷ་སར་བོད་མིའི་རང་དབང་སྒེར་ལངས་ཀྱི་རྔམ་སྟོན་ཁྲོམ་སྐོར་གྱི་ལས་འགུལ་འགོ་ ཚུགས།
ནོར་གླིང་བསྐལ་བཟང་ཕོ་བྲང་ནས་མཚན་མོ་ལྷ་སའི་ཆུ་ཚོད་ ༡༠ མ་ཟིན་ཙམ་ལ་སྐུ་ཕྱྭའི་ཉེན་གཡོལ་སླད་བྲོས་བྱོལ་དུ་ཕེབས།
ལྷུན་རྩེ་རྫོང་དུ་གཞུང་འབྲེལ་ཐོག་བོད་གཞུང་དགའ་ལྡན་ཕོ་བྲང་པའི་གཞུང་སླར་གསོ་མཛད། བོད་གཞུང་ནས་རྒྱ་ནག་གི་བཙན་ཤེད་འོག་བཞག་པའི་གྲོས་མཐུན་དོན་ཚན་བཅུ་བདུན་དེར་ ངོས་ལེན་མེད་པའི་གཞུང་འབྲེལ་གསལ་བསྒྲགས་དང་པོ་གནང༌།
བོད་ནས་ཆིབས་ཐོན་གྱིས་ལམ་བར་དཀའ་ཚེགས་ཆེན་པོས་ཉིན་གྲངས་བཅུ་བཞིའི་རྗེས་རྒྱ་གར་ནང་ཞབས་སོར་འཁོད།
ཏེཛ་པུར་དུ་རྒྱལ་སྤྱིའི་གསར་འགོད་ལྷན་ཚོགས་ཤིག་སྐོང་འཚོགས་ཀྱིས་དེར་ྋགོང་ས་ མཆོག་ནས་རྒྱ་ནག་གི་བཙན་ཤེད་འོག་བཞག་པའི་གྲོས་མཐུན་དོན་ཚན་བཅུ་བདུན་དེར་ངོས་ ལེན་མེད་པའི་གཞུང་འབྲེལ་གསལ་བསྒྲགས་ཐེངས་གཉིས་པ་བསྐྱངས།
མ་འོངས་བོད་ཀྱི་མང་གཙོའི་རྩ་ཁྲིམས་ཟིན་བྲིས་ཡོངས་ཁྱབ་གསལ་བསྒྲགས་བསྐྱངས། བཞུགས་སྒར་དྷརྨཤཱ་ལཱར་སྐབས་དང་པོའི་བོད་མི་མང་སྤྱི་འཐུས་ལྷན་ཚོགས་ཀྱི་ སྒྲིག་འཛུགས་གསར་གཏོད་མཛད།
རྒྱ་གར་ནང་བཙན་བྱོལ་དུ་ཕེབས་རྗེས་ཕྱི་རྒྱལ་ཡུལ་གྲུ་ཉི་ཧོང་དང་། ཐའི་ལན་ཌ་ནང་ཆིབས་སྒྱུར་ཐེངས་དང་པོ་བསྐྱངས།
ནུབ་ཕྱོགས་རྒྱལ་ཁབ་ཨི་ཊ་ལི་དང༌། སུ་ཛི་ལནཌ། ནེ་ཐར་ལནཌ། བེལ་ཇིམ། ཨ་ཡར་ལནཌ། ནོར་ཝེ། སྭི་ཌན། ཌན་མརྐ དབྱིན་ཡུལ། ནུབ་ཇར་མན། ཨསྟྲེ་ལི་ཡ་ཡུལ་གྲུ་བཅས་སུ་ཆིབས་སྒྱུར་ཐེངས་དང་པོ་བསྐྱངས།
༡༩༥༩ ལོར་བཙན་བྱོལ་དུ་ཕེབས་རྗེས་རྒྱ་ནག་མི་མང་སྤྱི་མཐུན་རྒྱལ་ཁབ་དང་མཉམ་འབྲེལ་ལམ་ཐོག་མ་དེ་བྱུང༌།
ཨ་རིའི་ཝ་ཤིང་ཊོན་འགྲོ་བ་མིའི་ཐོབ་ཐང་ལྷན་ཚོགས་སུ་ལོ་རྒྱུས་རང་བཞིན་ལྡན་པའི་ཞི་བའི་གྲོས་འཆར་དོན་ཚན་ལྔ་འདོན་གནང་མཛད།
ཕ་རཱན་སིའི་སི་ཏྲས་སི་བྷག་ཏུ་ཡོ་རོབ་གྲོས་ཚོགས་སུ་ལོ་རྒྱུས་རང་བཞིན་ལྡན་པའི་བོད་རྒྱ་ཞི་མོལ་གྱི་གྲོས་འཆར་གསལ་བསྒྲགས་བསྐྱངས།
ནོར་ཝེའི་རྒྱལ་ས་ཨོས྄་ལོར་འཛམ་གླིང་ནང་ཆེས་སྙན་པར་གྲགས་པའི་ནོ་བྷེལ་ཞི་བདེའི་གཟེངས་རྟགས་འབུལ་བཞེས་མཛད།
མང་གཙོའི་ལམ་ལུགས་དང་མཐུན་པའི་གལ་ཆེའི་བཅོས་བསྒྱུར་མཛད་གནང་ཁོངས་དེ་སྔ་འཛིན་ སྐྱོང་བཀའ་ཤག་གི་བཀའ་བློན་རྣམས་ྋགོང་ས་མཆོག་གིས་ཐད་བསྐོས་གནང་གི་ཡོད་ཀྱང་ དུས་དེ་ནས་བཟུང་མི་འགྲོ་འོས་གཞིར་བསྩལ་བར་སྤྱི་འཐུས་ལྷན་ཚོགས་ཀྱིས་འདེམས་ བསྐོ་གནང་རྒྱུར་བསྒྱུར་བཅོས་མཛད་པ་དང༌། ཁྲིམས་ཞིབ་ཁང་ཡང་གསར་གཏོད་མཛད།
མང་གཙོའི་ལམ་ལུགས་བཞིན་བོད་ཀྱི་ལོ་རྒྱུས་ནང་ཐེངས་དང་པོ་བཀའ་བློན་ཁྲི་པ་མི་མང་གིས་ཐད་ཀར་འདེམས་བསྐོའི་ལམ་སྲོལ་གསར་གཏོད་མཛད།
ཤར་དུ་རྒྱལ་པོ་ཆེན་པོ་ཡུལ་འཁོར་སྲུང་དཀར་ལ་ལྗང་བའི་མདངས་ཅན། པི་ཝང་བརྡུང་ཞིང་ཞི་བའི་ཚུལ་ཅན། དར་དང་རིན་པོ་ཆེའི་རྒྱན་ཐམས་ཅད་ཀྱིས་བརྒྱན་ཅིང་། བཟོད་པར་དཀའ་བའི་གཟི་འོད་ཅན། རིན་པོ་ཆེའི་ཡ་ལད་གསོལ་བ། འཁོར་ལོས་བསྒྱུར་བའི་ཆ་ལུགས་ཡོངས་སུ་རྫོགས་ཤིང་། རིན་པོ་ཆེའི་ཁྲི་དང་གླང་བོའི་གདན་ལ་གནས་པའོ།། རྒྱལ་བོ་ཆེན་པོ་དཔལ་ལྡན་པ།། མརྒད་མདོག་མཚུངས་པི་ཝང་འཛིན།། དྲི་ཟའི་ཚོགས་ལ་དབང་བསྒྱུར་བའི།། ཡུལ་འཁོར་སྲུང་ཕྱག་འཚལ་ལོ།། ཨོ་ངྷྲི་སྭཱ་ཧཱ།
དེའི་རྗེས་ལོ་གསུམ་རིང་མཁན་པོ་གནང་སྐབས་གྲྭ་ཚང་གི་སྒྲིག་ལམ་ཀུན་སྤྱོད་ཆོས་འཆད་ཉན་སོགས་སྔོན་བྱོན་གོང་མའི་མཛད་བཟང་ལྟར་བསྟན་པའི་མིག་རྒྱན་དུ་འགྱུར་བར་མཛད། ྋགོང་ས་མཆོག་གིས་ནང་ཆོས་ཀྱི་སློབ་སྦྱོང་བྱེད་རྒྱུར་དབུ་བཙུགས་ནས་ཕྱིས་ཀྱི་ལས་སྣེ་རིམ་བྱོན་གྱིས་ལམ་སྲོལ་དེ་ཉིད་གཞིར་བཟུང་གིས་ཐུགས་ཁུར་ཆེ་བ་བསྣམས་ཏེ་འབད་རྩོལ་མུ་མཐུད་གནང་བས། དེང་སྐབས་གསར་བུ་བ་རྣམས་ཀྱི་སློབ་སྦྱོང་ཡར་རྒྱས་འགྲོ་བཞིན་པར་བརྟེན། ྋགོང་ས་མཆོག་ནས་ཁྱེད་རང་ནས་རྒྱུད་པའི་ལས་སྣེའི་སྐབས་བྱས་རྗེས་ཆེན་པོ་བྱུང་འདུག་ཅེས་དགྱེས་ཚུལ་ཆེན་པོ་གནང༌།
དྲུང་སྤྱི་དབྱར་སྐྱིད་ནི་ལྷ་སའི་སྐུ་དྲག་རྣམས་ཀྱིས་བོད་ཟླ་བརྒྱད་པའི་ནང་ཤོད་སྐོར་ཛ་ཐའི་ནས་རིམ་བཞི་དང་། སྲས་རྣམ་པ། རིམ་པ་ལྔ་བའི་ནང་མའི་ལས་ཚན་ཡན་ཁྱིམ་ཚང་གཉིས་རེ་ཟླ་བསྒྲིལ་རེས་འཁོར་གྱིས་དྲུང་སྤྱི་གླིང་ག་དང་ཕྱག་མཛོད་གླིང་ག འཕྲལ་བདེ་གླིང་ག་སོགས་ལ་གུར་བརྒྱབ་ནས་གཏོང་བ་ཞིག་ཡིན།
དུས་རབས་ཀྱིས་ཁྱོད་ཚོར་སྒུག་མི་སྲིད་པས་ཁྱོད་ཚོས་དུས་རབས་ཀྱི་རྗེས་མཆོད་པའི་ཐབས་ལམ་འཚོལ་རོགས། དེ་བས་ང་ཚོས་ཁྱོད་ཚོའི་མིག་གི་དགའ་སྟོན་དུ་ཆ་འཕྲིན་དུས་རབས་ཀྱི་ལག་རྩལ་ལྡན་པའི་དྲ་རྒྱ་གསར་པ་ཞིག་རྣམ་པ་ཚོའི་སྤྱན་ལམ་དབུ་འབྱེད་ཞུས་ཡོད།༽
དེ་ནས་རང་ཉིད་སྐད་ཅིག་གིས་བགེགས་མཐར་བྱེད་དུ་གྱུར་བའི་ཐུགས་ཀའི་ས་བོན་གྱི་འོད་ཟེར་གྱིས་བགེགས་ཐམས་ཅད་མདུན་དུ་བཀུགས་པར་སེམས་ཤིང་། མཆོད་གཏོར་འབུལ་ལ་བྱིན་གྱིས་བརླབས་པའི་སྔགས་སོགས་བཟླས་ཏེ། གནས་འདིར་རྟེན་གསུམ་བཞེང་བ་ལ་བར་དུ་གཅོད་པའི་བགེགས་ཀྱི་ཚོགས་གང་ཡིན་པ་ཐམས་ཅད་གཏོར་མ་འདིས་ཚིམ་པར་གྱིས་ལ། ཞེས་པ་དང་། མཇུག་མཐར། སུམ་བྷ་ནི་བརྗོད་དེ། གུ་གུལ་གྱིས་བདུག་ཅིང་། ཡུངས་ཀར་གྱིས་བྲབ། རོལ་མོ་དྲག་ཏུ་བྱ་བ་སྟེ། ཞི་བ་དང་། ཞི་དྲག་ཕྱེད་མ་དང་། དྲག་པས་རིམ་བཞིན་བགེགས་སྦྱང་ངོ་།།
དེ་ཡང་།《ལྷ་རྟེན་བརྩིགས་ཚུལ་གྱི་ཆོ་ག་དགེ་ལེགས་དཔལ་སྟེར》ལས་ལབ་ཙེ་བཅའ་བ་ལ་ཐོག་མའམ་གཙོ་བོ་ཀླུ་གཏེར་གྱི་བུམ་པ་བཅའ་བ་དང་། ས་གཏེར་གྱི་བུམ་པ་བཅའ་བ། སྲོག་ཤིང་བཅའ་བ་བཅས་སོ།།
དར་སྐུད་དམར་པོས་ཨེ་ཛིའི་ནད་དུག་ཅན་དང་ཨེ་ཛིའི་ནད་པར་ཐུགས་ཁུར་དང་བསམ་ཤེས་བྱེད་པ་མཚོན་གྱི་ཡོད་ལ།དར་སྐུད་དམར་པོས་ཚེ་སྲོག་ལ་དགའ་ཞེན་བྱེད་པ་དང་འདྲ་མཉམ་ལ་རེ་སྨོན་བྱེད་པ་ཡང་མཚོན་གྱི་ཡོད།ད་དུང་དར་སྐུད་དམར་པོས་ལྷག་བསམ་རྣམ་དག་གིས་ཨེ་ཛི་སྔོན་འགོག་དང་ཚོད་འཛིན་གྱི་ལས་ཀའི་ནང་དུ་ཞུགས་པར་མཚོན་གྱི་ཡོད་ཕྱིན།དེ་ལུས་ལ་བཏགས་ན་མི་དེས་ཨེ་ཛི་འགོག་རྒོལ་གྱི་ཆེད་དུ་གོམ་པ་དང་པོ་སྤོས་སོང་བའང་སྟོན་གྱི་ཡོད་པ་རེད།
དེ་རྗེས་འཛམ་གླིང་རང་བཞིན་གྱི་ཨེ་ཛིའི་ཚོགས་ཆེན་ཞིག་གི་སྟེང་དུ་ཚོགས་ཞུགས་ཀྱི་ཆེད་ལས་པ་དང་མཁས་ཆེན་རྣམས་ཀྱིས་ཨེ་ཛིའི་ནད་པར་ཐུགས་ཁུར་དང་བསམ་ཤེས་དགོས་པའི་འབོད་སྐུལ་བྱས་ཤིང་།ཚོགས་ཐོག་ནས་དར་སྐུད་དམར་པོ་རིང་པོ་ཞིག་ཚོགས་ཁང་གི་བར་སྣང་དུ་འཕང་ཤིང་། དེ་དུམ་བུ་དུམ་བུར་དྲས་ཏེ་གོས་འཛིན་གྱིས་བྲང་ཁར་བཏགས་པས།དེ་ནས་བཟུང་དར་སྐུད་དམར་པོ་དེ་འཛམ་གླིང་རང་བཞིན་གྱི་མཚོན་རྟགས་གལ་ཆེན་ཞིག་ཏུ་གྱུར་པ་རེད།
འཆད་ཐབས་རྣམ་བཞི་ལས་མཚན་ཉིད་ཀྱིས་འཆད་པ་ཞེས་པའི་འཆད་ཐབས་ལ་བརྟེན་ནས་རྩོམ་གྱི་རིགས་ཏེ། ཇི་བཞིན་བརྗོད་པའི་རྩོམ་ཡིག་གམ། གསལ་བཤད་རྩོམ་ཡིག ། ཡང་ན་དཔྱད་བརྗོད་རྩོམ་ཡིག་གང་ཡིན་ན་དེ་ཉིད་ངོ་སྤྲོད་བྱ་དགོས། ཡང་ན་རྩོམ་གྱི་ལུས་ཏེ། སྙན་ངག་གམ། སྒྲུང་གཏམ། ལྷུག་རྩོམ། ཟློས་གར་འཁྲབ་གཞུང་། ལེགས་བཤད། བསླབ་བྱ། མགུར་མ་སོགས་ལས་གང་ཡིན་ན་དེ་ཉིད་ངོ་སྤྲོད་བྱ་དགོས་སོ། །
ཆེ་བ་བཞི་ལྡན་གྱི་འཆད་ཐབས་ལས་ཆོས་ཀྱི་ཆེ་བ་བརྗོད་པའི་འཆད་ཐབས་དང་། བཀྲ་ཤིས་རྟགས་བརྒྱད་ཀྱི་འཆད་ཐབས་ལས་སྤྲོ་བ་བསྐྱེད་པའི་ཡན་ལག་ཏུ་ཕན་ཡོན་གྱི་འབྲས་བུ་སྟོན་པ་ཞེས་པའི་འཆད་ཐབས་སོགས་བེད་སྤྱོད་བཏང་ནས་སློབ་ཚན་གྱི་རིན་ཐང་དང་། གལ་ཆེན་རང་བཞིན་ངོ་སྤྲོད་བྱ་དགོས།
ཆེ་བ་བཞི་ལྡན་གྱི་འཆད་ཐབས་ལས་རྩོམ་པ་པོའི་ཆེ་བ་བརྗོད་པའི་འཆད་ཐབས་ལ་བརྟེན་ནས་རྩོམ་པ་པོའི་ཡོན་ཏན་ངོ་སྤྲོད་བྱས་ཏེ། སློབ་མའི་དང་བ་རྩོམ་པ་པོའི་ཕྱོགས་སུ་འདྲེན་དགོས། འདི་ནི་རྩོམ་པ་པོ་ངོ་སྤྲོད་བྱེད་པའི་སྐབས་སུ་འགྲུབ་དགོས་པའི་འགན་ཁུར་གཉིས་ཡིན་ནོ། །
ད་ལྟ་སྔོན་གྱི་ཚོགས་ཆེན་འདུ་ཁང་ཉམས་གསོ་གནང་བའི་ནང་སྔོན་གྱི་སྐུ་བརྙན་དེ་དག་གི་སྐུ་ཚབ་འཇིམ་སྐུ་གསར་བཞེངས་གནང་བ་དང་། གདན་ས་ཁག་གི་འདུ་ཁང་ཡང་གསར་བཞེངས་གནང་བ་མཇལ་རྒྱུ་ཡོད།
དེ་ཡང་སྤྱི་ལོ ༡༤༡༩ ལོ་སྟེ་ས་ཕག་ལོའི་བོད་ཟླ་བཅུ་བའིོ་ཚེས་ཉེར་ལྔའི་ཉིན་ནི་རྗེ་ཙོང་ཁ་བ་བློ་བཟང་གྲགས་པ་དགོངས་པ་ཆོས་དབྱིངས་སུ་ཐིམ་པའམ་སྐུ་གཤེགས་པའི་དུས་ཡིན་པས། དེའི་ཉིན་རྗེ་ཁོང་ཉིད་ཀྱི་རྗེས་འཇུག་པ་དང་དད་ལྡན་གྱི་སྦྱིན་བདག་མང་བོས་དགོན་སྡེ་ཁག་ནས་ཚོགས་ཆོས་བསྐོར། མཆོད་འབུལ་བྱས། ལྷ་བསང་སྔོན་མོ་ཕུད་དེ་རང་རེའི་བོད་རྒྱུད་ནང་བསྟན་འཛིན་སྐྱོང་སྤེལ་གསུམ་ལ་སྐུ་དྲིན་ཤིན་ཏུ་ཆེ་བའི་རྗེ་ཙོང་ཁ་བ་ཆེན་མོར་རྗེས་དྲན་དང་མྱ་ངན་བྱེད་པའི་ཆེད་དུ་བཙུགས་པའི་རྗེས་དྲན་གི་ཉི་མོ་ཞིག་ཆགས་ཡོད།
དགུང་ལོ་ང་གསུམ་པ་ས་གླང་སྤྱི་ལོ་ ༡༤༡༩ ལོར་ལྷ་ས་ཆོ་འཕྲུལ་སྨོན་ལམ་ཆེན་མོའི་མཆོད་ཚོགས་བཙུགས་པ་དང་འབྲོག་རི་བོ་དགེ་ལྡན་རྣམ་པར་རྒྱལ་བའི་གླིང་བཏབ་སྟེ། ཆོས་ཀྱི་སྦྱིན་པ་བསམ་གྱི་མི་ཁྱབ་པ་མཛད། དགུང་ལོ་རེ་གཅིག་པ་མེ་བྱ་སྤྱི་ལོ་ ༡༤༡༧ ལོར་དགའ་ལྡན་དུ་དཀྱིལ་འཁོར་སྒྲུབ་མཆོད་མཛད། ཡངས་པ་ཅན་གྱི་རྟེན་རྣམས་བཞེངས། དགུང་ལོ་རེ་གསུམ་པ་རབ་བྱུང་བདུན་པའི་ས་ཕག་སྤྱི་ལོ་ ༡༤༡༩ ལོའི་བོད་ཟླ་ ༡༠ བའི་ཚེས་ ༢༥ ཉིན་དགའ་ལྡན་དུ་ཞི་བར་གཤེགས། །
མ་ཡིག་གསུམ་ལ་དཔེ་སྡུར་བྱས་ནས་སྤྲེལ་ལོ་ས་ག་ཟླ་པའི་ཚེས་༢༩སྟེ་རྗེ་ཉིད་ཀྱི་འདས་མཆོད་༡༠༤པའི་དགོང་མོའི་ཆར་སྐྱེ་ཀུན་རྗེའི་བྲན་དུ་སྨོན་པ་དེས་དག་པར་ཕབ་པའོ།།མངྒ་ལཾ།
དེ་ལྟར་ཡུལ་ཁྱད་པ་ཅན་ལ་བསྔགས་བརྗོད་ཚིག་གི་མེ་ཏོག་འཐོར་བ་སྔོན་དུ་བཏང་སྟེ་གང་ཞིག་བརྗོད་པར་བྱ་བ་ནི། འཇམ་མགོན་ཆོས་ཀྱི་རྒྱལ་པོ་ཙོང་ཁ་པ་ཆེན ་པོ འི་ལམ་གྱི་གཙོ་བོ་རྣམ་གསུམ་ཞེས་པའི་གཞུང་འདི་ཡིན་ལ། དེས་ན་འདི་འཆད་པ་ལ་གསུམ། ཀླད་ཀྱི་དོན་དང་། གཞུང་གི་དོན། མཇུག་གི་དོན་ནོ། དང་པོ་ཀླད་ཀྱི་དོན་ལ། མཆོད་བརྗོད་དང་ ། རྩོམ་པར་དམ་བཅའ་བ། ཉན་པར་སྐུལ་བ་དང་ གསུམ་ལས།
དོན་ནི ། རྒྱལ་བའི་གསུང་རབ་ཀུན་གྱི་སྙིང་པོ་གཅིག་ཏུ་བ སྡ ུས་པའི་དོན་ངེས ་འབྱུང་དང་། རྒྱལ་སྲས་དམ་པ་བྱང་ཆུབ་སེམས་དཔའ་རྣམས་ཀྱིས་བསྔགས་པའི་ལམ་བྱང་ཆུབ་ཀྱི་སེམས་དང་། སྐལ་ལྡན་ཐར་པ་འདོད་པའི་གདུལ་བྱ་རྣམས་ཀྱི་འཇུག་ངོགས་མ ཆོག་ཏུ་གྱུར་བ་ཡང་དག་པའི་ལྟ་བ་སྟེ། གསུམ་པོ་དེ་དག་རྗེ་ཙོང་ཁ་པ་ཆེན་ པོ་བདག་གིས་ཇི་ལྟར་ནུས་པ་བཞིན་བཤད་པར་བྱ། ཞེས་ཁེངས་སྐྱུངས་པའི་སྒོ་ནས་ རྩ ོམ་པར་དམ་བཅའ་བ་ཡིན་ལ་། གཞུང་བཤད་སྤྱིའི་འགྲོས་དང་བསྟུན་ན་ འདི ར་དགོས་སོགས་ཆོས་བཞི་བསྟན་པ་ཡང་ཤེས་དགོས། གསུམ་པ་ཉན་པར་སྐུལ་བ་ནི།
དོན་ནི། གང་དག་ངེས་འབྱུང་ལ་མོས་ནས་སྲིད་པའི་བདེ་བ་ལ་མ་ཆགས་ཤིང་། བྱང་ཆུབ་ཀྱི་སེམས་ལ་བློ་སྦྱངས་ནས་དལ་འབྱོར་དོན་ཡོད་བྱ་བའི་ཕྱིར་དུ་བ རྩོན་པ་ཡིས་ཏེ་བརྩོན་པའི་སྒོ་ནས། རྒྱལ་བ་དགྱེས་པའི་ལམ་ཡང་དག་པའི་ལྟ་བ་ ལ་ཡིད་རྟོན་པའི་སྐལ་ལྡན་དེ་དག་གིས། འགལ་རྐྱེན་སྣོད་ཀྱི་ སྐྱོན་གསུམ་སྤངས་ཏེ་མཐུན་རྐྱེན་འདུ་ཤེས་དྲུག་བརྟེན་ནས། དྭངས་བའི་ཡིད་ཀྱིས་ཉོན་ཅིག་ཅེས་ཉན་པ་སྐུལ་བའོ། །
གཉིས་པ་གཞུང་གི་ དོན་འཆད་པ་ལ་གསུམ། ངེས་འབྱུང་ དང་། བྱང་སེམས། ཡང་དག་པའི་ལྟ་བའོ། དང་པོ་ངེས་འབྱུང་འཆད་པ་ལ་ངེས་འབྱུང་སྐྱེ་དགོས་པའི་སྒྱུ་མཚན། ངེས་འབྱུང་སྐྱེ་བའི་ཐབས། ངེས་འབྱུང་སྐྱེས་པའི་ཚད་གསུམ་ལས།
དོན་ནི། སྡུག་བསྔལ་གསུམ་གྱིས་རྒྱུན་དུ་བཙེས་པའི་སྲིད་པ་འཁོར་བ་འདི་ལས་ཐར་ན་ཅི་མ་རུང་སྙམ་པའི་རྣམ་པར་དག་པའི་ངེས་འབྱུང་ཞིག་རྒྱུད་ལ་སྐྱེ་བ་མེད་པར་ཏེ། རྒྱུད་ལ་མ་སྐྱེས་ན། སྲིད་པ་འཁོར་བའི་རྒྱ་མཚོ་འདི་ཡི་ཟག་བཅས་ཀྱི་བདེ་འབྲས་དོན་དུ་གཉེར་བའི་བློ་ཞི་བའི་ཐབས་མེད་ལ། དེ་མ་ཞི་ན་སྲིད་པ་འཁོར་བ་ལ་བརྐམ་པ་སྟེ་ཆགས་ཤིང་། ཆགས་པ་ཡིས་ཀྱང་ལུས་ཅན་འཁོར་བ་པ་རྣམས་ཀུན་ནས་འཆིང་པའི་རྒྱུ་མཚན་དེའི་ཕྱིར། ཐར་འདོད་སྐྱེ་བོ་རྣམས་ཐར་པ ར་བགྲོད་པའི་ལམ་གྱི་གཙོ་བོ་རྣམ་པ་གསུམ་ལས་ཐོག་མར་ངེས་འབྱུང་བཙ ལ་བར་བྱ་དགོས་སོ་ཞེས་པའོ།།
གཉིས་པ་ངེས་འབྱུང་སྐྱེ་བའི་ཐབས་ལ། ཚེ་འདིའི་སྣང་ཤས་ལྡོག་ཐབས་དང་། ཚེ་ཕྱི་མའི་སྣང་ཤས་ལྡོག་ཐབས་གཉིས་ལས། དང་པོ་ཚེ་འདིའི་སྣང་ཤས་ལྡོག་ཐབས་ནི།
དོན་ནི། དཀར་ནག་དགེ་སྡིག་གི་ལས་འབྲས་མི ་བསླུ་བ་དང་། འཁོར་བ་སྤྱི་དང་བྱེ་བྲག་ག ི་སྡུག་བསྔལ་གསུམ་དང་དྲུག་བརྒྱད་རྣམས། ཡང་ནས་ཡང་དུ་བསམ་ན་འཇིག་རྟེན་ཕྱི་མའི་རྟེན་ལ་ཚངས་དང་དབང་པོ་ལྟ་བུའི་སྟོབས་དང་འབྱོར་པར་ཞེན་པའི་སྣང་ཤས་རྣམས་ལྡོག་ནུས་སོ། ། ཞེས་པའོ། འདིས་གཙོ ་བོ་སྐྱེས་བུ་འབྲིང་གི་ངེས་འབྱུང་སྐྱེ་ཐ བས་སྟོན་ཅིང་། ལས་འབྲས་ཀྱི་རྣམ་བཞག་དང་འཁོར་བའི་སྡུག་བསྔལ་རྣམས་ཞིབ་པར་ལམ་རིམ་ལས་གསུངས་པ་ལྟར་འདིར་ཤེས་དགོས། གསུམ་པ་ངེས་འབྱུང་སྐྱེས་པའི་ཚད་ནི།
དོན་ནི། དེ་ལྟར་ཚེ་འདི་ཕྱིའི་སྣང་ཤས ་ལྡོག་ཐབས་ལ་ཡང་ཡང་གོམས་པར་བྱས་པས། འཁོར་བའི་ཕུན་ཚོགས་ཀུན་ལ་མཆིལ་མའི་ཐལ་བ་བཞིན་དུ་ཡིད་སྨོན་སྐད་ཅིག་ཙམ་ཡང་མི་སྐྱེ་ཞིང་། དེ་ལས་གོ་ལྡོག་ནས་ཉིན་མཚན་ཀུན་ཏུ་ཐར་པ་དོན་གཉེར་གྱི་བློ་ངང་ངམ་ཤུགས་ཀྱིས་སྐྱེས་པ་ཞིག་བྱུང་ན། དེ་ཡི་ཚེ་གཞི་ནས་ངེས་འབྱུང་གི་བསམ་པ་རྣམ་དག་ཅིག་རྒྱུད་ལ་སྐྱེས་པ་ལགས་སོ། ཞེས་པའོ། །
གཉིས་པ་སེམས་བསྐྱེད་ལ། བྱང་ཆུབ་ཏུ་སེམས་བསྐྱེད་དགོས་པའི་རྒྱུ་མཚན་དང་། སེམས་དེ་ཇི་ལྟར་བསྐྱེད་པའི་ཚལ་གཉིས་ལས། དང་པོ་ནི།
དོན་ནི། ངེས་འབྱུང་དེ་ཡང་རྣམ་པར་དག་བའི་སེམས་བསྐྱེད་ཀྱིས་ཟིན་པ་མེད་ན་བླ་མེད་བྱང་ཆུབ་ཀྱི་ཕུན་སུམ་ཚོགས་པའི་བདེ་བའི་རྒྱུ་སྟེ་སངས་རྒྱས་ཀྱི་གོ་འཕང་ཐོབ་པའི་རྒྱུ་རུ་མི་འགྱུ ར་བས་ན། བློ་ལྡན་ཐེག་པ་ཆེན་པོའི་རི གས་ཅན་རྣམས་ཀྱིས་ཐེག་པ་ཆེན་པོའི་བྱང་ཆུབ་ཀྱི་སེམས་རིན་པོ་ཆེ་མཆོག་འདི་རང་རྒྱུད་ལ་བསྐྱེད་པར་བྱ་དགོས་སོ། ཞེས་པའོ། གཉིས་པ་སེམས་དེ་ཇི་ལྟར་བསྐྱེད་པའི་ཚུལ་ནི།
གསུམ་པ་ཡང་དག་པའི་ལྟ་བ་བཤད་པ་ལ། ལྟ་བ ་རྟོགས་པའི་ཐབས་ལ་འབད་དགོས་པའི་རྒྱུ་ མཚན་དང་། ལྟ་བ་གཏན་ལ་འབེབས་ཚུལ། ལྟ་བའི་དཔྱད་པ་མ་རྫོགས་པའི་ཚད། ལྟ་བའི་དཔྱད་པ་རྫོགས་པའི་ཚད། ཐལ་འགྱུར་བའི ་ཐུན་མོང་མ་ཡིན་པའི་བཞེད་པ་དང་ལྔ །
དོན་ནི། ཆོས་རྣམས་ཀྱི་གནས་ལུགས་སྟོང་པ་ཉིད་ཀྱི་དོན་ཕྱིན་ཅི་ མ་ལོག་པར་རྟོགས་པའི་ཤེས་རབ་དང་མི་ལྡན་ན། གོང་དུ་བཤད་པའི་ངེས་འབྱུང་དང་བྱང་ཆུབ་ཀྱི་སེམས་ལ་ཇི་ཙམ་གོམས་པར་བྱས་ཀྱང་ ། སྲིད་པ ་འཁོར་བའི་རྩ་བ་བདག་འཛིན་མ་རིག་པ་གཅོད་པར་མི་ནུས་པས། རྒྱུ་མཚན་དེའི་ཕྱིར་ཐར་པ་འདོད་པ་རྣམས་ཀྱིས་རྟེན་འབྲེལ་བདག་མེད་རྟོགས་པའི་ཐབས་ལ་འབད་པ་མཛད་དགོས། ཞེས་སོ། །
ད ོན་ ནི། གང་ཞིག་འཁོར་བ་དང་མྱ་ངན་ལས་འདས་པའི་ཆོས་རྣམས་ཐམས་ཅད་ཀྱི་སྟེང་དུ། རྒྱུ་འབྲས་རྟེན་འབྲེལ་གྱི་ རྣམ་བཞག་ ནམ་ཡང་བསླུ་བ་མེད་པར་མཐོང་ཞིང་། སྟོང་བྱེད་རིགས་པའི་དགག་བྱའམ་རང་བཞིན་གྱིས་གྲུབ་པ་འཛིན་པའི་བདེན་འཛིན་གྱི ་ དམིགས་པའི་གཏད་སོ་གང་ཡིན་པ་དེ་ཀུན་བློ་ངོར་ཞིག་པ་དེ་ནི་སངས་རྒྱས་དགྱེས་པའི་ལམ་སྟེ ། ཡང་དག་པ འ ི་ལྟ་བའི་གནད་ཚུལ་བཞིན་གཏན་ལ་འབེབས་ པའི་དབུ་མའི་ལམ་དུ་ཞུགས་པ་ཡིན་ནོ། ཞེས་པའོ། །
དོན་ནི། སྣང་བ་རྟེན་འབྲེལ་གྱི་རྣམ་བཞག་བསླུ་བ་མེད་པ་དང་ ། སྟོང་པ་རང་བཞིན་གྱིས་གྲུབ་པའི་ཁས་ལེན་དང་བྲལ་བའི་གོ་བ་གཉིསཔོ་གཅིག་གྲོགས་གཅིག་ཏུ་མ་ཤར་བར། དེ་ལས་ལྡོག་སྟེ་གཞི་གཅིག་གི་སྟེང་དུ་སྣང་ཕྱོགས་དང་སྟོང་ཕྱོགས་གཉིས་ཇི་སྲིད་ཐ་དད་སོ་སོར་ ཚ་གྲང་ལྟར་འགལ་བར་སྣང་བ་དེ་སྲིད་དུ། ད་ དུང་ཐུབ་པའི་དགོངས་པ་མཐར་ཐུག་པ་ དབུ་མའི་ལམ་ཕྱིན་ཅི་མ་ལོག་པ་ཞིག་རྟོགས་མེད་པ་ཡིན་ཞེས་པའོ། འདིས་རང་སྡེའི་ཉི་ཚེ་བའི་ལྟ་བའི་རྣམ་བཞག་མང་པོ་ཞིག་ཐུབ་པའི་དགོངས་པ་མཐར་ཐུག་མིན་པར་ཤེས་དགོས། བཞི་པ་ལྟ་བའི་དཔྱད་པ་རྫོགས་པའི་ཚད་ནི།
རྭ་སྒྲེང་ཁུ་བྱུག་མཆོད་པ་ནི་བོད་ཟླ་བཞི་བའི་ཚེས་གཅིག་ནས་ཚེས་བཅོ་ལྔའི་བར་ས་ག་ཟླ་བའི་དུས་མཆོད་དང་སྟབས་གཅིག་ཏུ་ཁེལ་ཡོད་ལ། ལྷ་ས་འཕན་པོ་རྫོང་གི་བཀའ་གདམས་པའི་དགོན་པ་གྲགས་ཆེན་བྱང་རྭ་སྒྲེང་དགེ་འཕེལ་གླིང་དུ་ལོ་རེ་བཞིན་སྤེལ་བའི་སྲོལ་རྒྱུན་གྱི་དུས་ཆེན་ཞིག་ཡིན།
ཅེས་པའི་ལུང་དོན་མངོན་དུ་གྱུར། གཏེར་སྟོན་ཆེན་པོ་འདི་ཉིད་ཀྱི་ཟབ་གཏེར་སྙིང་པོ་སྙིང་ཐིག་རྣམ་གཉིས་ཀྱི་ཡ་གྱལ་རྫོགས་ཆེན་མཁའ་འགྲོ་སྙིང་ཐིག་གི་སྨིན་གྲོལ་ཡོངས་སུ་གྲགས་པ་རྒྱལ་བའི་དབང་པོ་རང་བྱུང་རྡོ་རྗེ་དང་ཀུན་མཁྱེན་ཀློང་ཆེན་པ་ལས་ཚིག་དོན་སོ་སོར་བརྒྱུད་པ་ཐ་དད་པ་དང་། གཉེན་པོ་ལྷ་གསུམ། ཕྱག་རྡོར་དྲེགས་འདུལ་གྱི་དབང་ལུང་སོགས་ཁོ་བོས་ཀྱང་ལེགས་པར་ནོས་སོ།།ཀོང་སྤྲུལ་གཏེར་སྟོན་བརྒྱ་རྩའི་རྣམ་ཐར་ལས་དྲངས།
རབས་འབྱམས་དཀྱིལ་འཁོར་དབང་ཕྱུག་འཁོར་ལོའི་མགོན། ། ཚད་མེད་ཐུགས་རྗེས་བསམ་ཡས་གཟུགས་སུ་སྣང་། ། ཕན་བདེའི་ལམ་བཟང་སྟོན་མཁས་བཤེས་གཉེན་ཆེ། ། མཚུངས་མེད་དྲིན་ཆེན་བླ་མར་ཕྱག་བགྱིའོ། །
ཡེ་ནས་མངོན་སངས་རྒྱས་ཀྱང་ལས་ཉོན་འགྲོ། ། སྲིད་མཚོར་དུབ་པའི་སེམས་ཅན་དོན་སླད་དུ། ། ཡང་སངས་རྒྱས་པའི་ཆོས་ཚུལ་སྟོན་མཛད་པ། ། གཞོན་ནུ་དོན་ཀུན་གྲུབ་པས་ཤིས་པ་སྩོལ། །
རྒྱལ་ཀུན་སྙིང་རྗེའི་རང་གཟུགས་པད་དཀར་འཆང་། ། བསིལ་ལྡན་ཞིང་འདིར་འདུལ་བྱའི་དཔལ་ཤར་ནས། ། སྐལ་ལྡན་འདུལ་བྱར་སྨིན་གྲོལ་ས་བོན་བཏབ། ། ཞིང་འདིར་བྱིན་གྱིས་བརླབས་ལ་གུས་ཕྱག་འཚལ། །
ཐུགས་བསྐྱེད་དུས་སུ་སྨིན་པའི་སེམས་དཔའ་ཆེ། ། ཞིང་འདིར་དམ་ཆོས་འདྲེན་མཛད་ཤིང་རྟ་མཆོག ། ཚད་གྱུར་མཁན༵་སློབ༵་ཆོས༵་རྒྱལ་༵རྣམ་པ་གསུམ། ། བཀའ་དྲིན་བསམས་ཤིང་ཞབས་སེན་སྤྱི་བོས་མཆོད། །
གྲུབ་རིག་ཀུན་གྱི་གཙུག་རྒྱན་རྣལ་འབྱོར་མཆོག ། བྱ་རྩོལ་ཆོས་ཟད་བྲལ་བའི་ཀློང་ཡངས་ནས། ། འཕོ་ཆེན་རྡོ་རྗེ་ཆེན་པོའི་སྐུར་བཞེངས་པ། ། བི༵་མ༵་མི༵་ཏྲའི་༵ཞབས་ལ་གུས་ཕྱག་འཚལ། །
ཕུན་ཚོགས་དགེ་ལེགས་ནོར་བུའི་ཞིང་ས་ལ། ། རྣམ་དག་མན་ངག་ཆོས་ཆར་འབེབ་མཁས་པ། ། གངས་ཅན་མཁས་དང་གྲུབ་བརྒྱའི་གཙུག་གི་རྒྱན། ། གྲུབ་དབང་མཚོ་སྐྱེས་རྡོ་རྗེ་རྒྱལ་གྱུར་ཅིག །
དགའ་བཞི་ཡེ་ཤེས་སྟེར་མཁས་ཌཱཀྐི་མ། ། ངག་དབང་ལྷ་མོ་མི་ཡི་ཟོར་བསྟན་ནས། །ཟབ་གསང་མན་ངག་གསང་མཛོད་འབྱུང་བཞིའི་ཀློང་། ། སྦ་མཛད་དྲིན་མོ་ཆེ་ཁྱེད་དད་བརྒྱས་མཆོད། །
མི་ཟད་པ་ལ་བྱང་ཆུབ་སེམས་དཔའ་ཞིག ། ངུར་སྨིག་གར་གྱི་ཚུལ་འཆང་གངས་ཅན་འགྲོ། ། རྨུ་རྒོད་འདུལ་ལ་དམ་བཅའ་མ་བསྙེལ་བ། ། མཁན་ཆེན་བྱང་ཆུབ་སེམས་དཔར་སྙིང་ནས་གུས། །
རིགས་གསུམ་རྣམ་འཕྲུལ་གངས་ཅན་འགྲོ་བའི་མགོན། ། སྣ་ཚོགས་ཐབས་ཀྱིས་གདུལ་བྱ་འདུལ་མཁས་པ། ། ས་ཆེན་འཕགས་པ་བྷོ་ཏྲའི་རྒྱལ་པོའི་ཚུལ། ། ཆོས༵་རྒྱལ༵་མེས༵་དབོན༵་རྣམ་གསུམ་རྒྱལ་གྱུར་ཅིག །
གནམ་གྱི་ཁྲི༵་བདུན་༵བར་གྱི་སྟེང༵་གཉིས༵་དང་། ། ལེགས༵་པ༵་དྲུག༵་དང་ལྡེ༵་བརྒྱད༵་ལ་སོགས་པ། ། གངས་ལྗོངས་རྒྱལ་རབས་བཞི་བཅུ་ཞེ་གཅིག་ལ། ། བདག་སོགས་གངས་ཕྲུག་རྣམས་ཀྱི་ཅིས་མི་གུས། །
རྒྱལ་དབང་པདྨའི་རིང་ལུགས་མཛོད་འཛིན་པ། ། སྔ་འགྱུར་རྙིང་མའི་གསང་སྔགས་བབས་སོ་གསུམ། ། ཆེ་བཙན་འགྲན་ཟླ་བྲལ་བའི་རིགས་སྔགས་འཆང་། ། གཉག༵་གནུབ༵ས་ཟུར་༵གསུམ་ཞབས་སེན་སྤྱི་བོས་མཆོད། །
ཀ་དག་གདོད་མ་གཞི་ཡི་ནང་དབྱིངས་སུ། ། རང་སྣང་སྐུ་གསུམ་རོལ་པའི་རྩལ་རྫོགས་པ། ། སྔ་འགྱུར་ཤིང་རྟ་ཀུན་མཁྱེན་རོང༵་ཀློང༵་གཉིས། ། མི་ཕྱེད་གཙུག་གི་རྒྱན་དུ་ཡང་ཡང་མཆོད། །
དབང་རྣོན་ཆོས་ཀྱི་རྗེས་འབྲང་དད་པས་རྟོགས། ། མགྲིན་པ་ལོངས་སྤྱོད་འཁོར་ལོའི་རྩ་མདུད་གྲོལ། ། མདོ་སྔགས་ལུང་རྟོགས་རྒྱ་མཚོའི་དགོངས་ཀློང་རྡོལ། ། མཚུངས་མེད་འཇིགས༵་བྲལ༵་གླིང༵་པ༵་གུས་པས་འདུད། །
འཕགས་པ་འཇམ་དཔལ་དགེ་བའི་བཤེས་སུ་བྱོན། །ལུང་རྟོགས་བསྟན་པ་རྒྱ་མཚོའི་འཁོར་ལོས་བསྒྱུར། ། ངོ་མཚར་བཀའ་བབ་བདུན་ལྡན་ཤིང་རྟ་ཆེ། ། འཇམ༵་དབྱངས༵་མཁྱེན༵་བརྩེ༵་དབང༵་པོ༵་རྒྱལ་གྱུར་ཅིག །
སྨྲ་བའི་སེངྒེ་བཤེས་གཉེན་ཚུལ་བཟུང་པ། ། ལོག་སྨྲའི་ཚང་ཚིང་ཀུན་སྲེག་ལུང་རིགས་བདག ། སྤོབས་པའི་གཏེར་ཆེན་བརྒྱད་ལ་མངའ་དབང་བསྒྱུར། ། མི༵་ཕམ༵་རྣམ༵་པར༵་རྒྱལ༵་ལ་ཕྱག་བགྱིའོ། །
རྗེ་བཙུན་ལོ་ཀའི་ཤྭ་ར་མི་ཡི་གཟུགས། ། གངས་ཅན་སྨྲ་བའི་སེངྒེ་དགེ་བའི་བཤེས། ། ཟབ་དོན་ཆོས་ཚུལ་འདོམས་ལ་མངའ་བརྙེས་པ། ། ཆོས་རྗེ་དཔལ༵་སྤྲུལ༵་འཇིགས༵་མེད༵་དབང༵་པོ༵ར་འདུད། །
སེམས་ཉིད་ངལ་གསོ་ཡེ་ཤེས་སྒྱུ་མའི་འཕྲུལ། ། སྙིགས་དུས་འགྲོ་བ་འདྲེན་པའི་དཔལ་ཤར་བ། ། གཏེར་གྱི་འཁོར་ལོ་བསྒྱུར་བའི་རྒྱལ་པོ་ཆེ། ། རིག༵་འཛིན༵་འགྲོ༵་འདུལ༵་གར༵་དབང༵་གླིང༵་པར༵་འདུད། །
རྒྱལ་ཀུན་ཞལ་སྐྱིན་མཁྱེན་བརྩེའི་གཏེར་མངའ་ཞིང་། ། འཛམ་གླིང་ཞི་བདེའི་དེད་དཔོན་བསྟན་འགྲོའི་མགོན། ། གངས་ཅན་ལྷ་གཅིག་བསྟན༵་འཛིན༵་རྒྱ༵་མཚོ༵་ལ། ། སྒོ་གསུམ་གུས་ཕྱག་རྟག་ཏུ་ཁྱེད་ལ་འབུལ། །
ཟབ་བརྒྱའི་གཏེར་ལ་དབང་བསྒྱུར་སཱུརྱའི་མཚན། ། གང་གི་རྣམ་འཕྲུལ་བསྟན༵་འཛིན༵་ཀུན་གྱི་མིག ། ཕུན༵་ཚོགས༵་བྱེ་བའི་གཏེར་གྱིས་རྒྱུན་སྐྱོང་བ། ། བྱང་ཆུབ་རྡོ་རྗེ་རྒྱལ་མཚན་ཁྱེད་ལ་གུས། །
སྙིང་སྟོབས་གོ་ཆ་རབ་བཀླུབས་སེམས་དཔའ་ཆེ། ། ཉིན་མཚན་དལ་མེད་གླིང་རྣམས་ཡོངས་སྐོར་བཞིན། ། བསྟན་འགྲོའི་དོན་དུ་ངལ་བརྒྱའི་ཁུར་བཟོད་པ། ། མཆོག་སྤྲུལ་དམ༵་ཆོས༵་རྒྱ༵་མཚོར༵་སུས་མི་གུས། །ས་སྤྱོད་ཞིང་གི་གནས་མཚུངས་ས་ལའི་ལྗོངས། ། ཉམས་བདེ་བག་ཕེབས་རྟག་ཏུ་ཤིས་པའི་གནས། ། སུམ་རྩེན་ཕོ་བྲང་ས་ལ་འཕོས་འདྲ་བ། ། ཟབ༵་གསང༵་ཆོས༵་འཁོར༵་གླིང༵་དེར་གུས་པའི་འདུད། །
ཅེས་ཡུལ་གོང་མ་རྣམས་ལ་མཆོད་པར་བརྗོད་པའི་མེ་ཏོག་གི་ཆར་སིལ་མར་བསྙིལ་ཏེ་གང་ཞིག་གླེང་བར་བྱ་བ་ནི། སྲིད་ཞིའི་ཁམས་ ན་ཕན་བདེ་མ་ལུས་པ་འབྱུང་བའི་གནས། ཞི་སྒོ་གཉིས་སུ་མེད་པ་རྒྱལ་བ་རྫོགས་པའི་སངས་རྒྱས་མཉམ་མེད་དོན་ཀུན་གྲུབ་པའི་ ལུང་རྟོགས་ཀྱི་བསྟན་པ་ཉི་མ་བྱེ་བ་ཕྲག་བརྒྱའི་མི་མཚོན་པ་འདི་ཉིད། རྒྱུ་དཀར་མིན་གྱི་ལས་དང་། རྐྱེན་ནག་ཕྱོགས་ཀླ་ཀློའི་དཔུང་ གི་མུན་པས་བསྒྲིབས་ནས་མིང་གི་ལྷག་མར་གྱུར་ན་ཡང་། རྒྱལ་དབང་ལྔ་པ་ཆེན་པོའི་གསུང་ནང་མ་ལོ་ཀའི་ལས་བྱང་གི་མཇུག་རྩོམ་ལས། །
གངས་ཅན་ཕན་བདེའི་ནོར་བུ་འདྲེན་པའི་རྫིང། ། པདྨའི་ཆོས་ལ་སྨོད་པའི་སྟོབས་ལྡན་འགའི། ། སྐུར་འདེབས་རླུང་གིས་ཕྱོགས་ལྷུང་མཚོར་བཤིགས་པས། ། སྔོན་ཆད་ཉམ་ཆུང་བདག་འདྲའི་ནུས་པ་དམན། ། འོན་ཀྱང་བསྐལ་པའི་མཐའ་ལ་མ་ཐུག་ཅིང་། ། རིག་འཛིན་པདྨས་བོད་ཁམས་འགྲོ་བ་ཀུན། ། སྐྱོང་བར་ཞལ་གྱིས་བཞེས་པའི་རྡོ་རྗེའི་གསུང་། ། བསླུ་བ་མེད་དེ་ཡིད་ཀྱི་ངལ་གསོའི་གནས། ། དེས་ན་དམ་སྲི་སྙིང་ཞུགས་ནག་པོའི་དཔུང་། ། ཕ་མཐར་སྐྲོད་པའི་རྫོགས་ལྡན་ཉིན་བྱེད་དབང་། ། འདྲེན་ནུས་ཟབ་གཏེར་ཆོས་ཀྱི་རྟ་ལྗང་ཅན། ། གངས་ཅན་མཁའ་ལ་རྟག་ཏུ་རྒྱུ་བར་ཤོག
བོད་གངས་ཅན་གྱི་ལྗོངས་སུ་གཏེར་ཆེན་འགྲོ་འདུལ་གར་དབང་གླིང་པའི་དུས་སུ་དར་ཁྱབ་ཤིན་ཏུ་ཆེ་བ་དང་། དེང་སང་གི་དུས་ སུའང་བསྟན་འཛིན་གྱི་སྐྱེས་བུ་མཚར་དུ་དངར་བ་ཡོད་ལ། བསྟན་པ་འཆད་རྩོད་རྩོམ་གསུམ་གྱིས་མཐའ་དབུས་ཀུན་ལ་ཉིན་མོ་ལྟར་ གསལ་བཞིན་ཡོད་ནའང་། རྒྱ་གར་འཕགས་པའི་ཡུལ་ལ་ཉི་གྲགས་ཆོས་བརྒྱུད་ནི་མིང་ཙམ་ཡང་དབེན་པ་ཤིན་ཏུ་ཉམས་དམའ་བའི་ དུས་འདིར།
སློབ་དཔོན་དབྱིག་གཉེན་གྱིས། སྟོན་པའི་དམ་ཆོས་རྣམ་གཉིས་ནི། །ལུང་དང་རྟོགས་པས་བདག་ཉིད་དེ། །དེ་འཛིན་བྱེད་པོ་སྨྲ་བྱེད་ ཀྱང་། སྒྲུབ་པ་བྱེད་པར་ཁོ་ནའོ། །ཞེས་པ་ལྟར།